De siem Gebaide vom Weiler Reichenberg lieng am Osthong vo oam 787 m houchn Gipfe zwischn Drechselbeag (836 m) und Schillerbeag (784 m). Nohe vo da Ortsmittn vo Stadlern zweigt de schmole Reichenbergstroß vo da Stootsstroß 2159 noch Nordwestn ob. Se senkt se znächst ins Schnabelloh-Bochtoi bis auf 680 m hinob und steigt donn noch da Übaquearung vom Schnabelloh-Boch steil noch Reichenberg hinauf.